SET ปิดเช้าลบ 1% เซ่นแรงขาย “บิ๊กแคป” จับตาบ่ายหลุด 1,600 จุด
SET ปิดเช้าลบ 12 จุด รับแรงขายหุ้นใหญ่ ไร้ปัจจัยใหม่หนุน จับตาบ่ายหลุด 1,600 จุด ให้แนวรับใหม่ 1,590 จุด และให้แนวต้านที่ 1,610 จุด
SET ปิดเช้าลบ 12 จุด รับแรงขายหุ้นใหญ่ ไร้ปัจจัยใหม่หนุน จับตาบ่ายหลุด 1,600 จุด ให้แนวรับใหม่ 1,590 จุด และให้แนวต้านที่ 1,610 จุด
20 ธ.ค. 2565

นายณรงค์เดช จันทรไพศาล ผู้ช่วยผู้อำนวยการฝ่ายวิเคราะห์หลักทรัพย์ บล.ไอร่า กล่าวว่า ตลาดหุ้นไทยช่วงเช้าปรับตัวลงแรงกว่าตลาดหุ้นอื่นในภูมิภาคเอเชีย เนื่องจากขาดปัจจัยใหม่เข้ามาสนับสนุน ดัชนีหลุดแนวรับสำคัญที่ระดับ 1,610 จุดทำให้มีแรงขายหุ้นใหญ่ออกมามาก ขณะที่นักลงทุนยังรอติดตามตัวเลขดัชนีราคาการใช้จ่ายเพื่อการบริโภคส่วนบุคคล (PCE) ของสหรัฐวันศุกร์นี้ โดยบล.ไอร่าคาดว่าจะชะลอตัวแบบค่อยเป็นค่อยไป ทำให้ความเห็นของธนาคารกลางสหรัฐ (เฟด) ต่อการปรับขึ้นอัตราดอกเบี้ยในปีหน้าไม่ได้เปลี่ยน
สำหรับแนวโน้มการลงทุนช่วงบ่าย ดัชนีมีโอกาสไหลลงไปทดสอบแนวรับใหม่ที่ 1,590 จุด หลังหลุดแนวรับสำคัญลงมา และให้แนวต้านที่ 1,610 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
SM มูลค่าการซื้อขาย 2,243.02 ล้านบาท ปิดที่ 2.55 บาท เพิ่มขึ้น 0.46 บาท
PTTEP มูลค่าการซื้อขาย 1,178.68 ล้านบาท ปิดที่ 167.50 บาท เพิ่มขึ้น 1.50 บาท
PTT มูลค่าการซื้อขาย 821.24 ล้านบาท ปิดที่ 31.00 บาท ลดลง 0.25 บาท
DELTA มูลค่าการซื้อขาย 646.76 ล้านบาท ปิดที่ 670.00 บาท ลดลง 14.00 บาท
BDMS มูลค่าการซื้อขาย 597.34 ล้านบาท ปิดที่ 28.25 บาท ราคาไม่เปลี่ยนแปลง